-Դա մանրո՛ւք է, բեյ,- այդտեղ Գլխավոր Բեյը թեթևակի շոյում է մորուքը: Հետո բարձր ու ոգեշնչված արտաբերում.- մեր պարտքն է պահպանել ժողովրդին պիտանի մարդկանց:- Այնուհետև վերցնում է հեռախոսափողը և ինչ-որ մեկին կարգադրում:- Արտիստի համար նոր ատրճանակ բերեք: Նա իմ ընկերն է: Մեր մեծ արտիստը: Հա… ծանր ժամանակներ են հիմա, վտանգավոր շրջան է: Մենք որքան հնարավոր է պետք է պաշտպանենք մեր լավագույն մարդկանց:- Գլխավոր Բեյը (դերասանի երևակայութան մեջ) հենց այդ բառերն է արտասանում և, մեղմ ժպտալով Նուվարիշին, մեղմորեն էլ հավելում հեռախոսափողով.- Փամփուշտ շատ դիր…